જયદેવે આટલી વાત કરતા જ નિવૃત્તિના મહિના ગણી રહેલા પીઢ અને અનુભવી કુબાવત કે જેને જયદેવની કુનેહ અને તર્ક શકિતનો અનુભવ ગઢડા ક્ધયાશાળા પ્રકરણમાં થઈ જ ગયો હતો તેણે તુર્તજ કહ્યું ‘હું તો નીકળ્યો જ પરંતુ ફોજદાર બીજુ થોડા બહારગયા છે તેને પણ ઢસા તાત્કાલીક પહોચવાનો કડક આદેશ મૂકતો આવું છું આમ કુબાવત રવાના થયા અને ઢસા ગામ આવતા સુધીમાં તો જયદેવને આંબી ગયા ઢસા ગામમાંથી પસાર થતો રાજકોટ-ભાવનગર હાઈવે ક્રોસ કરી થોડે આગળ જતા જ ઢસા જંકશન સુધીના માર્ગ ઉપર દુકાનો બંધ હતી અને જે રસ્તો સામાન્ય રીતે ધમધમતો હોય તે સુમસામ જણાતો હતો.